
Az építményadóra vonatkozó adatbejelentés

Ügyleírás
Adóköteles a Nadap Község illetékességi területén lévő lakás és a nem lakás céljára szolgáló építmény. 
A helyi adórendelet alapján kérelemre mentes az építményadó alól az az adóalany, aki a 70. életévét betöltötte, a korhatár betöltését követő év január 1. napjától.
Az adómentesség az adóalanyt kizárólag azon adótárgy után illeti meg, amely életvitelszerű lakóhelyéül szolgál. Az életvitelszerű lakóhely az adóalany azon ingatlana, melynek címe az adóalany állammal, továbbá a természetes és jogi személyekkel, jogi személyiséggel nem rendelkező szervezetekkel való hivatalos kapcsolattartása, valamint lakóhelyhez kötött jogai és kötelezettségei megalapozásául szolgál.

Az adó alanya   
Az adó alanya az, aki a naptári év első napján az építmény tulajdonosa. Több tulajdonos esetén a tulajdonosok tulajdoni hányadaik arányában adóalanyok. Valamennyi tulajdonos által írásban megkötött és az adóhatósághoz benyújtott megállapodásban a tulajdonosok az adóalanyisággal kapcsolatos jogokkal és kötelezettségekkel egy tulajdonost is felruházhatnak. Amennyiben az építményt az ingatlan-nyilvántartásba bejegyzett vagyoni értékű jog terheli, az annak gyakorlására jogosult az adó alanya. 

Az adó alapja és mértéke 
Az építményadó alapja az építmény m2-ben számított hasznos alapterülete. 
Az adó évi mértéke 150-Ft/m2.

Az eljáró szerv
Az eljárást a jegyző folytatja le. 

Fontos tudnivalók
· Ha az épületnek több tulajdonosa van vagy többeknek áll fenn vagyoni értékű joga az adóköteles építményén, akkor tulajdoni illetőségük vagyoni értékű jogosultságuk arányában áll fenn az adóalanyiság. (Lehetőség van valamennyi tulajdonos által írásban megkötött és az önkormányzathoz benyújtott megállapodás alapján ettől eltérni.)
·  Fontos, hogy az adatbejelentést helyrajzi számonként külön-külön kell benyújtani. Abban az esetben, ha egy helyrajzi szám alatt több önálló adótárgy is található, ezekről az adatbejelentési nyomtatvány egyes betétlapjain, külön-külön kell számot adni! 
· Amennyiben elektronikus ügyintézés mellett dönt, úgy az adatbejelentés elektronikusan (ügyfélkapun) is benyújtható. Jogi képviselő számára a kapcsolattartás elektronikus módja kötelező. (www.nadap.hu)




Kérelem benyújtásának helye, ideje, módja
Adózónak az építményadóra vonatkozó adatbejelentését az adókötelezettség keletkezését követő tizenöt napon belül kell teljesítenie. (Az ingatlan megszerzését, elidegenítését követő év január 15. napjáig.)
Az adóhatóság írásban, a Digitális államról és a digitális szolgáltatások nyújtásának egyes szabályairól szóló 2023. évi CIII. törvényben, (a továbbiakban: Dáptv.) meghatározott elektronikus úton (a továbbiakban együtt: írásban) vagy személyesen, írásbelinek nem minősülő elektronikus úton (a továbbiakban együtt: szóban) tart kapcsolatot az adózóval és az eljárásban résztvevőkkel.
Az önkormányzattal, mint elektronikus ügyintézést biztosító szervvel
1. a gazdálkodó szervezet a cégkapun,
2. egyéni vállalkozó a KÜNY tárhelye (Ügyfélkapu+) útján tart kapcsolatot.
Az elektronikus ügyintézésre nem kötelezettek továbbra is jogosultak a hagyományos, papír alapon történő kapcsolattartásra, de amennyiben rendelkeznek megfelelő tárhellyel és azonosítási szolgáltatással, ezt - választásuk szerint - elektronikus úton is megtehetik.
Adózó részéről az elektronikus kapcsolattartás igénybevétele az alábbi módokon történhet:
1. Az ASP szakrendszer elektronikus ügyintézési felületén keresztül, vagy
2. elektronikus űrlappal nem támogatott ügytípusok esetén az általános célú kérelem űrlap, más néven e-papír szolgáltatás igénybevételével, egy szabad szöveges beadvány előterjesztésével, amelyhez csatolmányként egyéb iratok, igazolások mellékelhetők. (Értelemszerűen az e-papír szolgáltatás csak másodlagos, akkor alkalmazható, ha az ASP ELÜGY felületen nem található a kérelem előterjesztéséhez szükséges nyomtatvány.)

Központi ügyfélfogadás helye: 2475 Kápolnásnyék, Fő utca 28.
	
	Ügyfélfogadás rendje

	Hétfő
	8:00 – 12:00, 13-18:00

	Kedd
	-

	Szerda
	8:00 – 12:00, 13-16:00

	Csütörtök
	-

	Péntek
	8:00 – 12:00



Kérelemhez csatolandó dokumentumok
Az adatbejelentést az e célra rendszeresített formanyomtatványon kell benyújtani. A nyomtatvány letölthető a www.nadap.hu/letoltesek menüpontból, vagy személyesen (ügyfélfogadási időben) az ügyintézőnél kérhető. 
Mellékletként csatolni kell a meghatalmazást (amennyiben nem adózó jár el személyesen)

Eljárási illeték
Az illetékekről szóló 1990. évi XCIII. törvény 1-2. melléklete alapján az adóüggyel kapcsolatos eljárás (jelen esetben adatbejelentés) illetékmentes.

Ügyintézési határidő
Az adókivetésre irányuló eljárás hivatalból induló eljárásnak minősül, így az ügyintézési határidő az első eljárási cselekmény megkezdésének a napján kezdődik. (Pl. adatbejelentés beérkezését követően hiánypótlásra felhívás kibocsátása, vagy ha arra nincs szükség, az adókivetői határozat döntésre való előkészítésének a napja.) Az ügyintézési határidőbe nem számít bele a hiánypótlásra és a tényállás tisztázásához szükséges adatok közlésére irányuló felhívástól az annak teljesítéséig terjedő idő. Ha a jogszabály eltérően nem rendelkezik, az ügyintézési határidő 30 nap.


Jogorvoslat
Az adókötelezettséget megállapító határozattal szemben a jogorvoslathoz való jog az adóigazgatási rendtartásról szóló 2017. évi CLI. törvény VI. fejezetében szabályozottak szerint biztosított. Fellebbezés esetén csatolni kell a fellebbezést alátámasztó bizonyítékokat, valamint a fellebbezőt illetékfizetési kötelezettség terheli.

Irányadó jogszabályok
· a helyi adókról szóló 1990. évi C. törvény,
· az illetékekről szóló 1990. évi XCIII. törvény,
· adózás rendjéről szóló 2017. évi CL. törvény,
· az adóigazgatási rendtartásról szóló 2017. évi CLI. törvény,
· Nadap Község Önkormányzat Képviselő-testületének 10/2021.(XI.29.) önkormányzati rendelete a helyi adókról.
· A digitális államról és a digitális szolgáltatások nyújtásának egyes szabályairól szóló 2023. évi CIII. törvény,

